per se加盟Sony即出新歌 MV玩火箭險燒親腳
2024年04月15日 21:02
東網電視
更多新聞短片
組合per se早前宣布加入新公司,隨即推出新歌《也許沒有未來神》,歌曲由成員Sandy及Stephen共同作曲、編曲及監製,歌詞部分由Sandy操刀。歌曲靈感來自年輕人遇上問題時有時會走進牛角尖,也許有人會認為「神」會給予指引,但所謂的「未來神」(寓意成年人),可能只代表著周遭的聲音,試圖讓你認為遵從既有的標準一套便是最好的選擇,但每個人自身也有想法,找到自己獨特的角色,比起滿足別人的要求更為重要,Stephen說:「歌曲寫一個欠缺自信嘅學生去搵預言家角色嘅『未來神』,呢個神對學生提供ABCD套餐,只要跟住做就會引領到以後做唔同嘅職業,但呢啲『未來』都唔係學生自己想要想做嘅,『未來神』所講嘅嘢就如親人或老師,會認為某啲職業先搵到錢,同埋先叫成功同有地位,但對學生嚟講,呢啲人並非神,而『未來神』係咪存在都唔重要,因為冇人確實知道未來會點,反而自己去發掘自己所想,即使未必係世俗所認為嘅成功,但搵到自己嘅角色先係對得住自己,亦係成功嘅一種。」
per se去年已有三首歌曲找來著名導演麥曦茵執導MV,今次繼續合作,更有驚險事發生,Stephen表示:「同之前一樣無論MV橋段或者故事發展,都係我哋一齊傾一齊度,今次亦係第一次有咁多夜晚嘅場景。其他演員晏晝已經開工,但我同Sandy夜晚10點開始拍到凌晨4點。拍攝地點喺山上面,大家都要開著自己手機燈好小心睇清楚條路驚仆親,都幾難忘。今次更加係我哋第一次玩火,當中Sandy要射出一支燃燒嘅箭,由於Sandy好驚火,我都好擔心佢,第一次因為射得唔好跌咗喺Sandy腳側邊嚇親大家,好驚燒著佢,好彩練多幾次之後Sandy愈來愈純熟。
加入新公司,對於per se也是一個挑戰,Stephen坦言以前做獨立歌手,出歌只當試驗,亦不需要跟別人交代太多,加入公司後,很多事情都要跟時間表去做,未來per se會計劃推出專輯和舉行音樂會,繼續推出英文和廣東歌,和不同國際單位合作,他們更希望跟管弦樂團合作,尋求更多外地音樂節演出機會,將音樂帶給更多人。